**I Z V J E Š T A J**

**O RADU UPRAVNOG ODBORA**

**U 2021. GODINI**

**Bijeljina, mart 2022. god.**

**IZVJEŠTAJ O RADU UPRAVNOG ODBORA**

 *Upravni odbor ,,Duvan“ a.d. Bijeljina u sastavu Pašaga Halilović /predsjednik/,*

*Tanja Mihajlović Sekulić i Ljubomir Klincov /članovi/, održali su u 2021. godini*

 *8 (osam) sjednica.*

**PRVA (45) sjednica Upravnog odbora održana je 10.02.2021. godine, telefonski.**

1. Razmatranje i usvajanje Izvještaja o popisu sredstava i izvora sredstava,,Duvan“a.d.

 sa stanjem na dan 31.12.2020. godine.

Upravni odbor donio je Odluku o usvajanju Izvještaja o popisu sredstava i izvora sredstava ,, Duvan“ a.d. sa stanjem na dan 31.12.2020. godine, sa prijedlozima za knjiženje od strane popisne komisije, uz ocjenu:

Iz Izvještaja o popisu vidljivo je značajno povećanje vrijednosti grđevinskih objekata, na osnovu izvršene procjene ovlaštenog vještaka građevinske struke. Procjenom je sadašnja vrijednost objekata usklađena sa tržišnom vrijednosti.

1. Tekuća pitanja.

Donošenje odluke o kreditnom zaduženju kod ,,Naše banke“ a.d. Bijeljina.

Upravni odbor je saglasan da se ,,Duvan“ a.d. kreditno zaduži, te donosi Odluku,

o korišćenju kratkoročnog kredita kod ,,Naše banke“ a.d. Bijeljina u iznosu od 100.000 KM.

Kreditni uslovi biće regulisani ugovorom.

**DRUGA (46) sjednica Upravnog odbora održana je 25.02.2021. godine**.

1. Verifikacija zapisnika sa 44. i 45. sjednice Upravnog odbora održanih 31.12.2020. i 10.02.2021. godine.

 Zapisnici sa 44. i 45. sjednice Upravnog odbora usvojeni su bez primjedbi.

1. Razmatranje Izvještaja o finansijskom poslovanju i godišnjeg obračuna ,,Duvan“ a.d.

za period 01.01. - 31.12.2020. godine, sa prijedlogom na usvajanje Skupštini Društva.

Upravni odbor utvrđuje prijedlog Izvještaja o finansijskom poslovanju ,,Duvan“ a.d. i prihvata godišnji obračun za period 01.01.-31.12.2020. godine, i upućuje Skupštini Društva na razmatranje i usvajanje uz ocjenu i zaključke:

* zbog slabe prodaje zalihe duvana i dalje su velike,
* u 2020. godini prodato je 514, a proizvedeno 519 tona duvana, uz povećanje finansijske vrijednosti zaliha za 664.899 KM,
* ukoliko ne dođe do značajne prodaje duvana, sa ukupnim obavezama od 1,903.461 KM, teško će biti održati likvidnost i poslovanje Društva,
* samo prodaja duvana sa zaliha može obezbjediti rad i opstanak Društva,
* zadatak stručne službe je stalna borba za proizvodnju kvalitetnijeg duvana,
* samo kvalitetan proizvod će lakše naći put do kupca.

Upravni odbor predlaže Skupštini Društva da se gubitak iz poslovanja od 726.247 KM knjiži kao nepokriveni gubitak iz tekućeg poslovanja.

3. Razmatranje Izvještaja o radu Upravnog odbora u 2020. godinu.

Upravni odbor je utvrdio prijedlog Izvještaja o radu Upravnog odbora u 2020. godini i upućuje Skupštini Društva na razmatranje i usvajanje.

**TREĆA (47) sjednica Upravnog odbora održana je 19.03.2021. godine**, **telefonski.**

1. Donošenje odluke o obnavljanju kredita kod ,,Naše banke“ a.d. Bijeljina u iznosu od 200.000 KM i 300.000 KM.

 Zbog potrebe za obrtnim sredstvima za poslovanje i tekućoj proizvodnji duvana, Upravni odbor je saglasan da ,,Duvan“ a.d. obnovi kredite, kod ,,Naše banke“ a.d. Bijeljina, čiji je rok dospjeća april, 2021. godine, te donosi:

 Odluku, o korišćenju kratkoročnog revolving kredita kod ,,Naše banke“ a.d. Bijeljina u iznosu od 200.000 KM i

Odluku, o korištenju kratkoročnog revolving kredita kod ,,Naše banke“ a.d. Bijeljina u iznosu od 300.000 KM.

 Kreditni uslovi biće regulisani ugovorom.

1. Donošenje odluke o obnavljanju kredita kod ,,Sberbank“ a.d. Banja Luka u iznosu od 100.000 KM i 200.000 KM.

 Upravni odbor je saglasan da ,,Duvan“ a.d. obnovi kredite, kod ,,Sberbank“ a.d. Banja Luka, radi refinansiranja kratkoročnih kredita kod iste banke u iznosu od 100.000 KM i 200.000KM.

 Kreditni uslovi biće regulisani ugovorom.

**ČETVRTA (48) sjednica Upravnog odbora održana je 20.05.2021. godine.**

1. Verifikacija zapisnika sa 46. i 47. sjednice Upravnog odbora održanih

25.02. i 19.03.2021. god.

 Zapisnici sa 46. i 47. sjednice Upravnog odbora usvojeni su bez primjedbi.

1. Razmatranje Izvještaja nezavisnog revizora o reviziji finansijskih izvještaja

 ,,Duvan“ a.d.za 2020. godinu.

Upravni odbor prihvata Izvještaj nezavisnog revizora o reviziji finansijskih izvještaja

 ,,Duvan” a.d. za 2020. godinu i upućuje Skupštini Društva na razmatranje i usvajanje. Primjedbe ovlašćenog revizora u pasusu ,,Osnove za mišljenje sa rezervom” biće ispravljene i otklonjene u tekućoj godini.

1. Raspisivanje oglasa za prikupljanje ponuda za reviziju finansijskih izvještaja

 ,,Duvan“ a.d. Bijeljina za 2021. godinu.

Upravni odbor je donio Odluku o prikupljanju ponuda od ovlaštenih revizorskih kuća za reviziju finansijskih izvještaja ,, Duvan“ a.d. za 2021. godinu.

1. Zakazivanje Skupštine Društva i utvrđivanje dnevnog reda.

Upravni odbor je utvrdio dnevni red i donio Odluku da se 26. Skupština Društva održi 24.06.2021. god. sa početkom u 11 h u prostorijama ,,Duvan“ a.d. Bijeljina.

 Poziv za Skupštinu objaviti u dva dnevna lista i na sajtu Banjalučke berze.

5. Razmatranje i usvajanje Izvještaja o finansijskom poslovanju ,,Duvan“ a.d. za period

 01.01.- 30.04.2021. gdine.

Upravni odbor je usvojio Izvještaj o finansijskom poslovanju ,,Duvan“ a.d. za period

 01.01.-30.04.2021. godine, uz ocjenu da je u ostale prihode knjižena ispravka otpisanih potraživanja, što je direktno uticalo da se ostvari dobit u poslovanju. Međutim gubitak bez ovih prihoda iznosio bi 21.381 KM, što nije zabrinjavajuće. Uz veću prodaju duvana u narednom periodu održala bi se likvidnost i blagovremeno izmirenje obaveza prema povjeriocima.

6. Informacija stručne službe o aktivnostima u proizvodnji duvana.

Upravni odbor je usvojio informaciju o aktivnostima u proizvodnji duvana za četiri mjeseca 2021. godine.

7. Tekuća pitanja.

Informacija o stanju zaliha duvana iz 2017. i 2018. godine.

Upravni odbor je upoznat o nastaloj šteti na duvanu proizvodnje u 2017. i 2018. godini. Pregledano je 916 kutija duvana. Utvrđen je manjak kilaže u 221 kutiji u količini od 2702 kg.

Zbog pojave buđi i vlage zamjenjeno je 167 kutija. Sa obrađivačem duvana ,,Duhan“d.d. Gradačac je postignut dogovor o nadoknadi štete. Očekivati je da ispoštuje dogovoreno.

**PETA (49) sjednica Upravnog odbora održana je 24.06.2021. godine.**

1. Verifikacija zapisnika sa 48. sjednice Upravnog odbora održane dana 20.05.2021. godine.

Zapisnik sa 48. sjednice Upravnog odbora usvojen je bez primjedbi.

1. Razmatranje i utvrđivanje prijedloga odluka za Skupštinu Društva, po dnevnom redu zakazanu za 24.06.2021. god.

Upravni odbor je utvrdio prijedloge odluka po svim tačkama dnevnog reda za Skupštinu Društva, koja će se održati 24.06.2021. god.

1. Razmatranje prispjelih ponuda za reviziju finansijskih izvještaja ,,Duvan“ a.d. za

2021. god. i prijedlog odluke za Skupštinu Društva.

Na upućeni poziv za obavljanje revizije finansijskih izvještaja ,,Duvan“ a.d. za poslovnu 2021. godinu prispjele su tri ponude i to:

1. Ponuda ,,EF REVIZOR“ d.o.o. Banja Luka, sa iznosom od 2.574 KM,

2. Ponuda ,,BL REVIZOR“d.o.o. Banja Luka, sa iznosom od 3.510 KM,

3. Ponuda ,,FINANCING“ d.o.o. Brčko, sa iznosom od 4.095 KM.

Na osnovu prispjelih ponuda Upravni odbor je prihvatio najpovoljniju ponudu ,,EF REVIZOR“ d.o.o. Banja Luka i upućuje prijedlog Odluke Skupštini Društva na razmatranje i usvajanje.

4. Tekuća pitanja.

* Informacija o Rješenju UIO Banja Luka.
* Informacija vezana za zakup poljoprivrednog zemljišta.

Upravni odbor je upoznat sa prispjelim Rješenjem UIO Banja Luka, po kome je odbijen naš prigovor. Predloženo je da se podnese žalba na Rješenje Sudu BiH.

Upravni odbor je prihvatio informaciju o aktivnostima menadžmenta za iznalaženje rješenja.

Društvo za vlastitu proizvodnju uzima pod zakup zemljište u vlasništvu ,,Grad” a.d. Bijeljina. Održane su dvije neuspjele licitacije. Očekujemo ponovo uzimanje ovog zemljišta u zakup.

Upravni odbor prihvata informaciju i očekuje da se ovo pitanje zakupa povoljno riješi.

**ŠESTA** **(50)** **sjednica Upravnog odbora održana je 23.07.2021. godine.**

1. Verifikacija zapisnika sa 49. sjednice Upravnog odbora održane 24.06.2020. godine.

 Zapisnik sa 49. Sjednice Upravnog odbora usvojen je bez primjedbi.

1. Razmatranje i usvajanje Konsolidovanih finansijskih izvještaja ,,Duvan” a.d. za 2020. god.

 Upravni odbor prihvata Konsolidovane finansijske izvještaje ,,Duvan“ a.d. za 2020. godinu uz

 zaključak:

* potrebno je kraće obrazloženje lica koja su radila ove zvještaje.

3. Razmatranje i usvajanje Izvještaja o finansijskom poslovanju za period

 01.01 .- 30.06.2021. godine.

 Upravni odbor usvaja Izvještaj o finansijskom poslovanju ,,Duvan“ a.d. za period

 01.01.- 30.06.2021. godine, uz ocjenu i zaključke:

* ostvaren je pozitivan rezultat u poslovanju , što je dobro bez obzira kako je nastao,
* s obzirom na veoma ozbiljnu ukupnu situaciju u Društvu, Upravni odbor će održati posebnu sjednicu na kojoj će se sagledati sve mogućnosti i donijeti odluka u vezi sa proizvodnjom i radom Društva u 2022. godini.

4. Izvještaj stručne službe o stanju proizvodnje duvana.

Upravni odbor usvaja Izvještaj stručne službe o stanju proizvodnje duvana za period

 15.05 - 20.07. 2021. godine, uz zaključak:

* + stručna služba treba da pokuša izvršiti legalizaciju vlastite proizvodnje, radi prava na ostvarivanje podsticaja Ministarstva za poljoprivredu Republike Srpske.

5. Razmatranje Odluke Skupštine akcionara MKD „Privrednik“ o raspodjeli dobiti iz ranijih godina, kao i za 2020. godinu.

Upravni odbor prihvata Odluku Skupštine MKD ,,Privrednik“ Bijeljina o raspodjeli dobiti osnivačima srazmjerno učešću u kapitalu. Dividenda akcionara ,,Duvan“ a.d. iznosi 231.110 KM i biće isplaćena nakon saglasnosti Agencije za bankarstvo Republike Srpske.

Prijedlog Odluke se upućuje Skupštini Društva na razmatranje i usvajanje.

 6. Razmatranje i utvrđivanje prijedloga Odluke o prodaji dijela osnivačkog kapitala u MKD „Privrednik“ Bijeljina.

Upravni odbor je utvrdio prijedlog Odluke o prodaji dijela osnivačkog kapitala ,,Duvan“ a.d.

 u iznosu od 450.000 KM i upućuje Skupštini Društva na razmatranje i usvajanje.

7. Donošenje Odluke o prodaji šest sušara za duvan.

 Upravni odbor je donio Odluku o prodaji šest sušara za sušenje duvana, a koje su van upotrebe duže vrijeme.

Zadužuje se direktor da provede postupak prodaje putem licitacije.

**SEDMA (51) sjednica Upravnog odbora održana je 04.10.2021. godine, telefonski.**

1. Zakazivanje PRVE VANREDNE sjednice Skupštine Društva i utvrđivanje prijedloga dnevnog reda .

Upravni odbor je utvrdio dnevni red i donio Odluku da se ( 27. ) PRVA VANREDNA Skupština Društva održi 25.10.2021. god. sa početkom u 11 h u prostorijama ,,Duvan“ a.d. Bijeljina.

Poziv objaviti u dva dnevna lista i na sajtu Banjalučke berze.

**OSMA (52) sjednica Upravnog odbora održana je 23.11.2021. godine.**

1. Verifikacija zapisnika sa 50. i 51. sjednice Upravnog odbora, održanih dana 23.07. i 04.10.2021. godine.

Zapisnici sa 50. i 51. sjednice Upravnog odbora usvojeni su bez primjedbi.

1. Razmatranje i usvajanje Izvještaja o finansijskom poslovanju ,,Duvan“ a.d. za period 01.01.- 31.10.2021. godine.

Upravni odbor je usvojio Izvještaj o finansijskom poslovanju ,,Duvan“ a.d. za period

01.01.-31.10.2021. godine, uz zaključak:

* u vezi sa stanjem u poslovanju Društva održati posebnu sjednicu Upravnog odbora , na kojoj bi se donijela odluka o radu Društva u 2022. godini.
1. Izvještaj o otkupu duvana i stanju proizvodnje duvana.

Upravni odbor je usvojio Izvještaj o otkupu i stanju proizvodnje duvana za period

20.07. - 15.11.2021. god. uz zaključak:

* zadužuje se stručna služba da obavi razgovor sa svakim proizvođačem koji nije izmirio dug, da preostale obaveze izmiri do kraja godine.

4. Tekuća pitanja,

* + donošenje Odluke o prodaji viljuškara na plin ,
	+ donošenje Odlike o kupovini viljuškara na dizel gorivo.

 Upravni odbor je donio odluku da se proda neispravani viljuškar na plin, marke Linde po cijeni od 6.000 KM.

 Upravni odbor je donio Odluku o nabavci polovnog viljuškara na dizel gorivo, od prispjelih ponuda .

***Na održanih osam sjednica Upravni odbor je razmatrao sva značajna pitanja vezano za poslovanje i rad Društva. Upravni odbor je Donosio odluke iz svoje nadležnosti, utvrđivao mjere i zaključke prilikom razmatranja pojedinih izvještaja.***

***Pored članova Upravnog odbora sjednicama obavezno prisustvuje direktor i savjetnik direktora Društva, po potrebi i drugi zaposleni kao izvjestioci po tačkama dnevnog reda.***

**PREGLED ODRŽANIH SJEDNICA UPRAVNOG ODBORA**

|  |  |  |  |
| --- | --- | --- | --- |
| **REDNI BROJ** | **DATUM ODRŽAVANJA** | **PRISUTNO ČLANOVA** | **ODSUTNO ČLANOVA** |
| PRVA (45) | 10.02.2021. | 3 (e-mail) | - |
| DRUGA (46) | 25.02.2021. | 3 (e-mail) | - |
| TREĆA (47) | 19.03.2021. | 3  | - |
| ČETVRTA (48) | 20.05.2021. | 3 (e-mail) | - |
| PETA (49) | 24.06.2021. | 3 (e-mail) | - |
| ŠESTA (50) | 23.07.2021. |  | - |
| SEDMA (51) | 04.10.2021. | 3 (e-mail) | - |
| OSMA (52) | 23.11.2021. | 3 (e-mail) | - |

 UPRAVNI ODBOR